**ŠKOLA ZA TRGOVINU I MODNI DIZAJN RIJEKA**

**STANE VONČINE 1A**

**51000 RIJEKA**

KLASA: 112-01/25-01/16

URBROJ: 2170-60-01-25-1

Rijeka, 10. 07. 2025.g.

Na temelju članka 99. stavka 11. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), čl. 21. i 23. Zakona o osobnoj asistenciji (71/23) te Pravilnika o pomoćnicima u nastavi i stručnim komunikacijskim posrednicima (NN 85/24), Škola za trgovinu i modni dizajn Rijeka raspisuje

**N A T J E Č A J**

**ZA POPUNU RADNOG MJESTA POMOĆNIKA/ICA U NASTAVI**

- jedan (1) izvršitelja/ica na određeno nepuno radno vrijeme od 35 sati ukupnog tjednog radnog vremena za školsku godinu 2025./2026. godine

**Mjesto rada:** Sjedište škole – Rijeka, Stane Vončine 1a

**Uvjeti:**

Sukladno čl. 21. i 23. Zakona o osobnoj asistenciji pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a (najmanje četverogodišnja srednja škola). Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu ovoga Zakona završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane ovim Zakonom. Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

**Zapreke za zasnivanje radnog odnosa:**

Sukladno čl. 23. st. 1. Zakona o osobnoj asistenciji i članku 106. Zakona o odgoju i obrazovanju u osnovnim i srednjim školama protiv osobe nije pokrenut kazneni postupak i nije pravomoćno osuđena za neko od kaznenih djela ili prekršaja iz gore navedenih članaka.

Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora.

**Prijava na natječaj i potrebna dokumentacija:**

U prijavi na natječaj navode se osobni podaci (osobno ime i prezime, adresa stanovanja, kontakt podaci) i naziv radnog mjesta na koje se prijavljuje. Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

1. životopis

2. dokaz o odgovarajućem stupnju obrazovanja (preslika diplome ili potvrda o stečenoj stručnoj spremi)

3. dokaz o državljanstvu

4. potvrdu o završenom programu edukacije odraslih odnosno edukacije za pomoćnika u nastavi

5. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa (ne starije od dana objave natječaja)

6. dokaz da kandidatu/kinji nije pravomoćno izrečena prekršajno pravna sankcija za nasilje u obitelji

7. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje

Sve isprave prilažu se u neovjerenoj preslici, a po potrebi će se od kandidata zatražiti na uvid izvornik ili ovjerena preslika.

Način dostave prijava: Pisane prijave s potrebnom dokumentacijom o ispunjavanju uvjeta iz natječaja dostavljaju se u zatvorenoj omotnici isključivo poštom na adresu:

Škola za trgovinu i modni dizajn Rijeka, Stane Vončine 1a, 51000 Rijeka, s naznakom: „NATJEČAJ ZA POMOĆNIKA U NASTAVI“

Prijave upućene elektroničkom poštom neće se razmatrati.

Rok za podnošenje prijava je 8 (osam) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči školske ustanove.

Osoba koja ne podnese pravovremenu i potpunu prijavu ili ne ispunjava formalne uvjete natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidatom prijavljenim na natječaj smatrati će se samo osoba koja podnese pravodobnu i potpunu prijavu te ispunjava formalne uvjete natječaja.

Nepravodobne i nepotpune prijave neće se razmatrati.

Na natječaj za radno mjesto mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate sukladno članku 13. stavku 2. i 3. Zakona o ravnopravnosti spolova (NN 82/08, 69/17).

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve propisane dokaze o ostvarivanju prava prednosti prema posebnom zakonu, a ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23) uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 103. Zakona o hrvatskim braniteljima iz Domovinskog rada i članovima njihovih obitelji, a koji su navedeni na mrežnim stranicama Ministarstva hrvatskih branitelja: <https://branitelji.gov.hr/zaposljavanje-843/843>

ili na poveznici

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 48. i 49. Zakona o civilnim stradalnicima iz Domovinskog rata (NN 84/2021) uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz Domovinskog rata, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 48.f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 108/95, 108/96, 82/01, 103/03, 148/13, 98/19) dužan je u prijavi na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakon o priznavanju i vrednovanju inozemnih obrazovnih kvalifikacija (NN 69/22) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03,198/03, 138/06 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15, 70/19, 47/20, 123/23) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Provjera kandidata: Za kandidate prijavljene na natječaj koji ispunjavaju uvjete natječaja, te čije su prijave pravodobne i potpune, provest će se razgovor s kandidatom (intervju).

Povjerenstvo za vrednovanje kandidata u razgovoru s kandidatom (intervju) utvrđuje znanja, sposobnosti, interesa i motivacije kandidata bitnih za obavljanje poslova radnog mjesta.

Povjerenstvo za procjenu i vrednovanje kandidata prijavljenih na natječaj imenuje ravnatelj. Povjerenstvo je dužno provesti provjeru sukladno Pravilniku o načinu i postupku zapošljavanja Škole za trgovinu i modni dizajn Rijeka od 30. 12. 2023. godine (KLASA: 011-03/22-02/08; URBROJ: 2170-60-01-22-03) i I. Dopunama Pravilnika o načinu i postupku zapošljavanja u Školi za trgovinu i modni dizajn Rijeka od 27. 01. 2023. godine (011-03/23-02/01; URBROJ: 2170-60-01-23-02).

Kandidati su obvezni pristupiti provjeri razgovoru. Ako kandidat ne pristupi razgovoru smatra se da je povukao prijavu na natječaj.

Poziv kandidatima na razgovor (intervju) s Povjerenstvom te vrijeme i mjesto održavanja razgovora objavit će se na mrežnoj stranici škole <https://ss-tmd-ri.skole.hr/natjecaji/>

Obavijest o rezultatu natječajnog postupka s imenom i prezimenom odabranog kandidata škola će objaviti po okončanju natječajnog postupka putem web-stranice Škole u roku od petnaest (15) dana od dana potpisivanja ugovora o radu s odabranim kandidatom, odnosno od donošenja odluke o neizboru kandidata. Dostava svim kandidatima smatra se obavljenom istekom osmoga (8) dana od dana objave rezultata na web-stranici Škole.

Prijavom na natječaj kandidati su suglasni s javnom objavom osobnih podataka (imena i prezimena) na mrežnim stranicama škole u svrhu poziva na testiranje i razgovor. Suglasni su i s objavom osobnih podataka (ime, prezime, titula) na mrežnoj stranici škole, u svrhu obavještavanja o rezultatima natječaja. Podnošenjem prijave na natječaj kandidat daje izričitu privolu Školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18). Kandidati su upoznati da prijave na natječaj Škola čuva i nakon isteka natječaja sukladno Pravilima o upravljanju dokumentarnim i arhivskim gradivom Škole za trgovinu i modni dizajn Rijeka i Popisom dokumentarnog gradiva s rokovima čuvanja Škole za trgovinu i modni dizajn Rijeka.

Natječaj je objavljen 10. 07. 2025. godine i vrijedi do 18. 07. 2025. godine.

Ravnateljica Škole:

\_\_\_\_\_\_\_\_\_\_\_\_\_\_\_\_\_\_\_\_

Antonija Bukša, dipl.oec.